GiliGold/VAD_KnessetCorpus huggingface dataset:
טל גרנות: בפועל זה מוביל לכמות חריגות מאוד מאוד גדולה בשאריות של חומרי הדברה במזון שלנו, 11 אחוזים לעומת 3 אחוזים בעולם.
טל גרנות: חוסר הכשרה עליו דובר, נושא קריטי.
טל גרנות: אותם מדבירים לא יודעים, זה לא בשפה שלהם, הם לא עוברים כל הכשרה בניגוד לחומרים אחרים מסוכנים שהכול מוסדר, גם הגבלות מכירה וגם הכשרה וכולי.
טל גרנות: את המצב הזה התקנות האלה באות לתקן כצעד ראשון הכרחי אבל ראשון מבין שורה של צעדים שאנחנו מאמינים שצריכים להיות, בין היתר לקדם את הצעת החוק של חבר הכנסת אלאלוף יושב ראש הוועדה, אם זאת תכנית לאומית להפחתת השימוש, דובר על תמיכות לחקלאים, מאגר מידע.
אלי אלאלוף: הצעת החוק מבוססת על פנייה שלכם.
טל גרנות: נכון.
טל גרנות: תודה.
טל גרנות: דרישות מוגברות יותר ממה שמצויות בתקנות האלה להגבלות של מכירה, הכשרה יותר מקיפה ומסיבית אבל זה באמת שלב ראשון.
טל גרנות: לא יתכן שכל כך הרבה זמן, מעל לשלוש שנים, התקנות האלה לא מקודמות והציבור ממשיך להיות חשוף.
טל גרנות: יש חוסר הסכמה על דבר כזה או אחר, אבל צריך לשבת ולהתקדם.
טל גרנות: אני שמחה מאוד על הכוונה לקיים ישיבות מעקב עם איזשהו דד-ליין מאוד קריטי, כי הציבור לא יכול להמשיך ולחכות יותר.
טל גרנות: תודה רבה.
אלי אלאלוף: יושב ראש ארגון המדבירים, ברק אריאלי.
ברק אריאלי: שלום.
ברק אריאלי: אני יושב ראש ארגון המדבירים בישראל.
דן סיידה: באיזה תחום מדבירים?
ברק אריאלי: מדבירים תברואיים.
ברק אריאלי: אני מברך על כל הפורום.
ברק אריאלי: נאמרו כאן הרבה דברים נכונים.
ברק אריאלי: כמו שגם הגברת אמרה, האנשים עדיין ממשיכים להיחשף ולספוג רעלים.
ברק אריאלי: בתחום שלנו, אנחנו מחויבים לעבור הכשרה של לפחות 180 שעות כל שלב, כאשר יש שלושה שלבים עד הרישיון המקסימלי בהדברה תברואית.
ברק אריאלי: החומרים שאנחנו משתמשים בהם ביום יום או לרוב, הם ברמת רעילות הרבה יותר נמוכה מהחומרים שמפוזרים ממטוסי ריסוס.
ברק אריאלי: צריך לשים סטופ אמיתי ורציני בכל נושא הממכר של החומרים החקלאיים לקהל הרחב.
ברק אריאלי: מהשטח אני יכול לומר לכם שלא פעם אני מגיע ללקוח ובבית ליד הפסטה והסוכר והקפה יש חומרים למכרסמים, יש חומרים שאסור להשתמש בהם כמו זרחנים אורגניים וכדומה אבל הם שם וילד יכול לשתות ולאכול.
ברק אריאלי: זה נגיש לכולם והם גם לא יודעים מה לעשות עם זה כי התווית לא ממש ברורה וגם אף אחד לא קורא את התווית שכתובה באותיות מאוד קטנות.
ברק אריאלי: חייבים לתת ברקס אמיתי ובאופן מיידי.
ברק אריאלי: משהו שכן קיים בחוק ולא נאכף זאת ההפרדה מאריזה מקורית.
ברק אריאלי: הרבה חנויות פותחות אריזה מקורית ומוכרות את הפריטים בכמויות קטנות וזה לא נאכף.
ברק אריאלי: יש להגביר בצורה אמיתית אכיפה על ידי המשטרה הירוקה על חנויות לממכר המוצרים לקהל הביתי.
ברק אריאלי: גם פתיחת אריזות, כל מיני חומרים חקלאיים.
ברק אריאלי: יש למישהו בעיה של יתושים – נותנים לו איזה בקבוק שאני כמדביר צריך מסכה ואמצעי מיגון ומערכת שלמה של אמצעי אזהרה, אבל לו נותנים את המרסס של שני ליטר ואת הבקבוק בלי מסכה ובלי כלום, שירסס את החצר פעם בשבוע.
ברק אריאלי: יש לי תיעוד של זה בחנויות.
ברק אריאלי: זה מטורף.
ברק אריאלי: חייבים לשים ברקס אמיתי בנושא הזה.
ברק אריאלי: זה גם נושא אקוטי.
ברק אריאלי: אנשים סופגים את זה לאורך זמן.
ברק אריאלי: אם גברת או אדון מרססים פעם בשבוע בחצר, החומר נספג לאורך זמן ויוצר נזק.
ברק אריאלי: הם עושים זאת בלי כל הדרכה אמיתית, קח את זה, שים את זה, תערבב ותרסס.
ברק אריאלי: נתקלתי לא פעם במקרים שאנשים לקחו וריססו חומרים מרוכזים ואחר כך הגיעו לבתי חולים.
ברק אריאלי: אני מקווה שהנושא יקודם במהירות.
אלי אלאלוף: זאת באמת קריאה ללקיחת אחריות של מצב עגום ומסוכן.
דן סיידה: התיאור שלו הוא ממש מציאות קיימת, מילה במילה.
אלי אלאלוף: אני רוצה להזכיר שלא נאמרה המילה טרור אבל גם החומרים האלה בשימוש במערכת המסוכנת הזאת של הטרור.
אלי אלאלוף: השימוש בחומרים מסוג זה, אתם יודעים שזה עוזר לפיצוצים לא נכונים.
אלי אלאלוף: תבינו, זה לא מצב רגיל ששלוש שנים, שנתיים, המשרדים לא מוצאים את השפה המשותפת כדי להתמודד ביחד במה שמסכן את הציבור שלנו.
אלי אלאלוף: סתם רשלנות של כולנו ואני בעד לעשות את כל המאמצים ונעשה את זה.
אלי אלאלוף: היועצת המשפטית רוצה לשאול כמה שאלות הבהרה.
נעה בן שבת: רציתי לברר ולהבין מעמדת משרד החקלאות.
נעה בן שבת: אני מבינה שאתם אומרים שאתם מוכנים גם להכשרות של העובדים אבל תוכן ההכשרה, למשל האם צריך לכבס את הבגדים, גם את זה צריך העובד לדעת האם הוא נדרש לכבס את בגדיו אחרי השימוש בחומר ההדברה ולפני לבישתם שוב.
נעה בן שבת: בעצם אי אפשר לדבר על הכשרה כקופסה ריקה אלא צריך לדעת גם מה תוכנה ומה ההוראות שהיא מחייבת.
גיא מור: אני מסכים עם גברתי.
גיא מור: טיוטת התקנות שאנחנו קיבלנו ממשרד העבודה, התקנות מפורטות מאוד עד לרמה שאם אתה משתמש בחומר הדברה, אתה חייב שתהיה לך מכונת כביסה.
גיא מור: למזלנו בסעיף על ההכשרה לא ירדו לפירוט של כל פסיק וכל יוד בסילבוס של תכנית ההכשרה.
גיא מור: זה פשוט לא נדון עדיין כי הם מתעקשים לדבר על נושאים אחרים.
גיא מור: אנחנו כרגע רוצים לדבר על ההכשרה, לדבר על ההגבלה ולהעביר את זה, אז נוכל לדון בתוכן אבל לא הגענו לדיון הזה.
אלי אלאלוף: מתי היה המפגש האחרון ביניכם?
גיא מור: המפגש האחרון בו אני השתתפתי היה ביולי ואחריו קיבלנו גרסאות, העברנו התייחסות, מסמך בן 14 עמודים של הערות מקצועיות ומשפטיות אבל לא נענינו.
גיא מור: המנכ"ל שלנו לאחר מכן העביר אמירה לפיה אנחנו רוצים הגבלת מכירה עכשיו והנה טיוטת התקנות שהוא מוכן להעביר עכשיו, והנה, אני מזכיר שאלה ההערות לגבי היתר אבל בואו לא נתעכב על השוליים.
אלי אלאלוף: הזכרת את פורום התיאום של כל המשרדים.
אלי אלאלוף: זה אותו דיון שקיימנו אז עם גרוטו בנוכחותך.
אלון זקס: לא.
אלי אלאלוף: זה לא הפורום הזה?
אלון זקס: עשינו פורום ונפגשנו שלוש פעמים החל מיוני 2017.
אלון זקס: ניסינו לייצר עבודה קצת יותר רחבה.
אלון זקס: התקנות היו נושא אחד, הרישוי ותכשירי הדברה היו נושא אחר, הסיפור של איחוד הוועדות היה עוד נושא.
אלון זקס: צוותי עבודה מקצועיים דנים ביניהם ויושבים.
אלי אלאלוף: אני באמת חושב, אני רוצה להאמין, שלקיחת האחריות ותחושת האחריות של כל אחד מאתנו אמורה לשנות את סגנון העבודה שלנו בהמשך, מעכשיו.
אלי אלאלוף: אני רוצה להאמין וסליחה שאני מהתמימים, כזה שמאמין שכולנו רוצים רק טוב.
אלי אלאלוף: אני מאמין בזה.
אלי אלאלוף: תעבירו לנו, גם אם זו טיוטה, לוועדה, את מה שמוסכם היום בין כל הצדדים.
אלי אלאלוף: היועצים המשפטיים כבר קפצו ואומרים לא אבל אני אומר כן.
אלי אלאלוף: בינתיים אנחנו המחוקקים ולא אתם המשפטנים, עם כל הכבוד, כולל הנציגות בבית.
אלי אלאלוף: אני בעד לקבל את זה כטיוטה כדי שנדון על הטיוטות ואולי יש נקודות אליהן נגיע בסוף לסיכום.
אלי אלאלוף: במקביל אני מבקש מכם בתדירות של אחת לשבוע לשבת על התקנות ולהשלים אותן.
אלי אלאלוף: אחת לשבוע.
אלי אלאלוף: לא בהתכתבויות בלבד.
אלי אלאלוף: אם אתם רוצים, תשלחו מיילים אבל אחר כך תשבו על כל הנקודות לדיון משותף אחת לשבוע.
אלי אלאלוף: אני שוב אומר שהדיון שיתקיים במחצית דצמבר בוועדה כאן, יהיה על בסיס המוצרים שאתם תספקו.
אלי אלאלוף: אנחנו לא נמציא שום דבר.
אלי אלאלוף: אז תהיה לנו אפשרות או להתחיל להתקדם או לעשות רוורס אבל נעבוד על זה.
אלי אלאלוף: אני מחזיק הצעת חוק פרטית שלי – סליחה על הביטוי – כאיום עליכם.
אלי אלאלוף: אני לא מעוניין בהצעות חוק אין סופיות.
אלי אלאלוף: אם יש במערכת חוקים, ויש חוקים, וצריך רק לשפר אותם, אז בואו נעשה את זה.
אלי אלאלוף: אם לא, אני מגיש הצעת חוק פרטית שלי.
אלי אלאלוף: יש לי מספיק ידע על המערכת הפוליטית כדי להבין שהצעת החוק תעבור כי היא אמורה לתקן מצבים קיימים.
אלי אלאלוף: אתם מעלים כל מיני נושאים.
אלי אלאלוף: אין נושא שהוא לא חשוב.
אלי אלאלוף: החלוקה מחבילות גדולות לחפיסות קטנות, זה מאוד חשוב.
אלי אלאלוף: אמר יושב ראש המדבירים משהו חשוב.
אלי אלאלוף: יש לי בפינת הגינה שלי חומרים.
אלי אלאלוף: אם היה בא מישהו, הייתי נכנס לפאניקה, אם היה ילד מסתובב שם מה גם שהחומרים שם הם בצבעים מאוד נעימים לילדים שאוהבים את הצבע הצהוב והירוק.
אלון זקס: זה אירוע שקרה לפני חודשיים לצערי.
אלי אלאלוף: זה בפתח הבית של כל אחד מאתנו.
אלי אלאלוף: אני בעד להתחיל לטפל תוך כדי חרדה לביטחון שלנו.
אלי אלאלוף: אני חוזר ואומר שכל הדיונים, כל השאלות שעלו עכשיו ואמרתם שזה לא הרגע – תתחילו לדון בהם.
אלי אלאלוף: תתחילו לדון.
אלי אלאלוף: אני לא מאמין שיש מנכ"ל שלא רוצה שזה יתקדם.
אלי אלאלוף: לא מאמין.
אלי אלאלוף: מכיר את כל המנכ"לים של המדינה שלנו.
אלי אלאלוף: אין כאן מנכ"ל אדיש.
אלי אלאלוף: בבקשה, אני מבקש מכם, תעבירו לנו את מה שאתם חושבים שהגעתם לסיכום.
אלי אלאלוף: שבו בישיבה ותחליטו מה אתם מעבירים לנו.
אלי אלאלוף: שנית, תתחילו לשבת על התקנות האלה בתדירות של אחת לשבוע.
אלי אלאלוף: מותר לכם להביא לנו את ההתלבטויות שלכם.
אלי אלאלוף: אנחנו כאן כדי לעזור בחשיבה, בגישור, במה שתרצו, ובסוף גם בחקיקה או בהצבעה כדי לתמוך בעמדה זו או זו או בכלל למצוא ביחד עמדה שלישית.
אלי אלאלוף: הנושא של מכירת החומרים האלה הוא קרדינלי.
אלי אלאלוף: לא כל מי שמוכר מבין מה הוא מוכר ולא בזדון הוא ימכור דבר שיפגע בצורה איומה בנפש של כל ילד או של כל אדם או של כל עובד.
אלי אלאלוף: ברשותכם, אנחנו נקבע את המועד לאמצע דצמבר.
אלי אלאלוף: יש לנו זמן לקדם דברים טובים בכנסת הזאת.
אלי אלאלוף: העבודה שלכם לא תרד לטמיון אלא היא רק תקדם.
אלי אלאלוף: אני מקווה שביחד נגיע לתוצאה חיובית בסוף חודש דצמבר ונוכל לאשר תקנות מושלמות.
דן סיידה: אני חושב שההערה האחרונה שלך שמתייחסת למה שנאמר קודם לגבי הצבע והצורה של האריזות והחפיסות, כדאי לאמץ את הדוגמה של המלחמה בסיגריות שרוצים לשים צבע מזעזע לכל חפיסות הסיגריות.
דן סיידה: אני חושב שזה לא פחות חשוב.
דן סיידה: באמת יש צבעים יפים ומושכים כאילו מוכרים ממתקים לילדים.
דן סיידה: הצבע של האריזות בכל מה שקשור להדברה בישראל צריך להיות דוחה, מזהיר ומאיים.
אלי אלאלוף: מזהירים אותי שבעיקרון אנחנו לא יכולים להחליט על סמך קבלת החומר הלא מושלם אבל אנחנו מאמינים שזה יוצר דינמיקה שמאפשרת התקדמות.
נדב הררי שטילמן: סמנכ"ל משק וכלכלה, התאחדות האיכרים.
נדב הררי שטילמן: גם אנחנו שותפים לשאיפה שלך לסיים את הפרשה הזאת.
נדב הררי שטילמן: גם אנחנו ערכנו פגישות עם אדם טבע ודין וגם אנחנו רוצים להסדיר את הנושא הזה.
נדב הררי שטילמן: כמו שאתה אומר, גם אנחנו בשאיפה לקבלת החלטות על בסיס מידע שלם, אני גם חושב שצריך לדרוש ולקיים את הדיונים סביב נתונים מדויקים.
נדב הררי שטילמן: בניגוד לנתונים שהוצגו כאן, לקוחים מתוך מגזין כלשהו, יש מוסדות רשמיים בארץ שעוסקים בזה ואנחנו מאוד נשמח לראות נתונים של איזשהו מוסד אובייקטיבי שעוסק בנושא .
אלי אלאלוף: איזה סוג נתונים?
נדב הררי שטילמן: למשל מבדיקה שערכנו מצאנו שהמרכז הארצי למידע בהרעלות שמפרסם דוח שנתי, הוא מציג נתונים מעט שונים.
נדב הררי שטילמן: אולי זה יעזור להרגיע קצת את הרוחות.
נדב הררי שטילמן: לא שלא צריך לסיים את הנושא הזה, בוודאי שצריך לסיים אותו, אבל להכניס את הדברים לפרופורציה, רוב ההרעלות בארץ נגרמות בכלל - הרבה לפני חשיפה לכימיקלים – מתרופות.
נדב הררי שטילמן: כמו שאומר כבוד היושב ראש שלחלקנו יש בבית ארון עם חומרי הדברה, לכולנו יש בבית ארון תרופות.
נדב הררי שטילמן: לא מפתיע שיש חשיפה לרעלים.
אלי אלאלוף: אתה רוצה שנטפל גם בתרופות במסגרת התקנות האלה?
נדב הררי שטילמן: אני אומר שבכל התמודדות עם רגולציה או החלת תקנות מהסוג הזה על מגזר קטן, אנחנו צריכים לקחת בחשבון - - -
אלי אלאלוף: מה זה מגזר?
אלי אלאלוף: איזה מגזר?
נדב הררי שטילמן: החקלאים.
אלי אלאלוף: התרגיל יוצא מהשק.
אלי אלאלוף: אלה לא תקנות נגד החקלאים.
נדב הררי שטילמן: ברור.
נדב הררי שטילמן: החקלאים מצטרפים לזה.
אלי אלאלוף: אני מציע שתסיים את הנקודה.
נדב הררי שטילמן: את הנקודה הזאת אני בשמחה אסיים.
נדב הררי שטילמן: חשוב לציין שיש עוד גופים בארץ שעוסקים בנושא כמו המוסד לבטיחות ולגהות שהופתעתי שלא הוזמן לדיון.
אלי אלאלוף: אנחנו עוד לא ועדת חקירה.
אלי אלאלוף: אנחנו עוד לא מחלקת התכנון של מישהו.
אלי אלאלוף: היום ה-21 בנובמבר 2018, י"ג בכסלו התשע"ט, השעה 9:22 ואני פותח את ישיבת ועדת העבודה, הרווחה והבריאות.
אלי אלאלוף: על סדר היום הצעת רביזיה שלי בנושא תקנות אומנה לילדים.
נעה בן שבת: אדוני, יש לנו דבר אחד ועוד הבהרה נוספת שעלתה אחרי הדיון.
נעה בן שבת: בסיום הדיון נציגת לשכת עורכי הדין ביקשה שיהיה כתב ויתור סודיות שהוא לא רק בתחום הרפואי באופן גורף.
נעה בן שבת: במקום זה הייתה הסכמה שבפרטי הממליצים אותו מבקש יסכים שמנחה האומנה יפנה לגורמים נוספים לבירור פרטים נדרשים שעלו במהלך תהליך הערכת הכשירות.
נעה בן שבת: יחד עם זאת חששנו שמתן האפשרות המאוד מאוד רחבה יכולה להיות בעייתית והיא לא באמת הסכמה של מי שמסכים שידברו עליו עם כל מיני גורמים וגם מבחינת מנחה אומנה, זה לא מגדר לו את האפשרויות כך שבעצם יש כאן הוראה רחבה מדי.
נעה בן שבת: לכן אחרי תיאום, גם עם משרד המשפטים, יש כאן הצעה לתת אפשרות, לחייב את מנחה האומנה להודיע לאיזה גורמים הוא מתכוון לפנות.
נעה בן שבת: לאפשר לאותו מועמד לאומנה לומר שהוא מסרב לפנות לאותו גורם אבל הסירוב הזה, אם הוא יימצא כלא מוצדק, כמובן שהוא יישקל לגוף הדברים.
נעה בן שבת: הנוסח שמוצע בסוף טופס הממליצים, מבקשים מאותו אדם שיציע לנו את מי שאתה מציע שנדבר אתו.
נעה בן שבת: בסוף הטופס כתוב: "אני הח"מ מאשר כי ידוע לי שמנחה האומנה רשאי לדבר עם אנשים נוספים שהוא חושב שמשמעותיים בחיי גם אם לא הוצגו כממליצים על ידי ואני מסכים כי מנחה האומנה יפנה לגורמים נוספים לבירור פרטים נדרשים שעלו בתהליך הערכת הכשירות לצורך שקילת המועמדות לשמש כאומן ובלבד שמסר לי הודעה על כוונתו לפנות אליהם ונתן לי הזדמנות לסרב לכך.
נעה בן שבת: ידוע לי כי אם אסרב, לא יפנה מנחה האומנה אל אותו גורם אך יהיה רשאי להביא בחשבון סירוב בלתי מוצדק בשקילת מועמדותי לשמש כאומן".
נעה בן שבת: זאת אומרת, יש כאן שיח.
נעה בן שבת: זאת לא איזושהי הוראה רחבה לגמרי.
אלי אלאלוף: שיח עם הלוך וחזור פעמיים.
נעה בן שבת: שיח עם הלוך וחזור.
נעה בן שבת: בהמשך לאותה רוח שמצד אחד הטפסים האלה מאוד חושפניים, מאוד דורשים מהאומן לגלות מעצמו הרבה דברים, ומצד שני זה נועד לפתוח שיח ונועד לברר את ההתאמה למשפחת האומנה.
נעה בן שבת: עוד דבר אחד.
נעה בן שבת: בהמשך לדיון הקודם עלתה השאלה לגבי התחולה של הטפסים האלה.
נעה בן שבת: אין הוראת תחילה לתקנות האלה.
נעה בן שבת: לכן הם יחולו רק מכאן ואילך על בקשות לרישיון אומנה שמוגשות מכאן ואילך.
נעה בן שבת: חידוש רישיון לגבי אומנה קיימת, הוא לא כולל את כל הטפסים.
נעה בן שבת: לא ממלאים מחדש את כל הטפסים אלא יש כאן טופס של בקשה לחידוש רישיון עם התחייבויות.
קארין אלהרר: איזה רישיון היה להם קודם?
נעה בן שבת: זה בדיוק מה שהסביר משרד הרווחה.
נעה בן שבת: רציתי לבקש אם הוא יוכל לחזור על ההסבר שלו לגבי מה המצב שיום, על מה חתמו אותם הורים שיצטרכו לחדש את הרישיון.
נועם פליק: על מה הם חתמו בעבר?
נעה בן שבת: איזה תהליך הם עברו.
קארין אלהרר: הרי אמרנו שיהיה רישיון לאומנה.
קארין אלהרר: יש הורי אומנה היום, אין להם רישיון.
נועם פליק: זה לא רישיון במובן של החוק הזה.
נועם פליק: הם כן קיבלו תעודת הכרה גם כמתנדבים וגם שהם עברו קורס.
נועם פליק: זו הייתה תעודת הכרה שלהם כמשפחות אומנה.
נועם פליק: הם כן הגישו את אותם מסמכים שהם היו צריכים להגיש היום לפי התקנות אבל לא היה להם את הרישיון כמו הרישיון שמוצג כאן בתקנות.
קארין אלהרר: אבל אתה יכול לדעת ולהתחייב?
קארין אלהרר: הרי יש תנאים לרישיון.
קארין אלהרר: הגיל של ההורים וכולי.
נועם פליק: התנאים לרישיון היו קיימים גם בהוראות לפי החוק.
קארין אלהרר: גם העניין של עבירות פליליות וכולי?
נועם פליק: זה היה לפי חוק המרשם הפלילי.
נועם פליק: פרט מ"ג.
נועם פליק: יכול היה המפקח של האומנה לקבל מידע פלילי לגבי אותן משפחות.
קארין אלהרר: אם הוא ביקש.
נועם פליק: הוא היה רשאי לבקש.
נעה בן שבת: אותן משפחות גם מילאו טפסים דומים לטפסים שמופיעים כאן בתקנות?
אלי אלאלוף: בכל מקרה, השאלון הזה שהיום הם צריכים למלא, הוא לא רטרואקטיבי.
נועם פליק: הוא מעתה והלאה למרות שבפועל הם מילאו את אותם דברים בשינויים המחויבים שנעשו כאן בוועדה.
אלי אלאלוף: אל תתחילו להכביד.
נועם פליק: ברור שלא.
נועם פליק: זה בשינויים שנעשו כאן בוועדה.
אלי אלאלוף: מי בעד התיקון המוצע?
קארין אלהרר: אדוני היושב ראש, אני רוצה בבקשה לומר משפט.
קארין אלהרר: אחד מהסטים של התקנות שמשרד הרווחה צריך להעביר לוועדה הוא בנושא נציבות תלונות הילדים.
קארין אלהרר: מכוח חוק האומנה אמורה לקום נציבות.
קארין אלהרר: יש כבר נציבה שמכהנת בפועל אבל היא נציבה.
קארין אלהרר: היא אחת ואין לה שום דבר מסביבה.
קארין אלהרר: בשבוע שעבר יצא הדוח הראשון של הנציבה וייאמר לזכותה שהיא פשוט הלכה וחיפשה מקומות בהם משהו לא בסדר.
קארין אלהרר: נציבות תלונות הילדים אמורה להיות כזאת שלילדים תהיה היכולת לפנות אליה.
קארין אלהרר: זה העניין.
קארין אלהרר: גם בדוח שהיא כבר כתבה, יש תלונות קשות מאוד.
קארין אלהרר: אני אומרת את כל הדבר הזה כי הם לא מביאים תקנות, ככל הנראה מכיוון שהם טוענים שאין להם תקציב.
קארין אלהרר: בלתי אפשרי שכל פעם שמשרד הרווחה רוצה להרים שרירים, הוא אומר שאין לו כסף והוא לא רוצה לעשות את זה.
קארין אלהרר: העניינים של המשרד מול האוצר, אותי לא מעניינים.
קארין אלהרר: מה שמעניין אותי זה שהתקנות האלה, כמו שהתחייב מנכ"ל משרד הרווחה בדיון אצל אדוני, יגיעו.
קארין אלהרר: על פי החלטת הממשלה, כפי שהם התחייבו למשרד ראש הממשלה, הם היו אמורים להביא את התקנות בספטמבר.
קארין אלהרר: אדוני, אנחנו עוד שנייה בדצמבר והתקנות עדיין לא הגיעו.
קארין אלהרר: אני אומר לאדוני שאני לא רואה אותן באופק למרות שאני יודעת שהן כתובות.
קארין אלהרר: הם לא מעבירים אותן לוועדה רק בגלל טיעון תקציבי שלא מעניין אף אחד.
אלי אלאלוף: אני לא ידעתי שיש דוח של הנציבה.
אלי אלאלוף: באמת נקיים דיון על הדוח הראשון בתוכו ממצאים קשים, כפי שאת אומרת.
אלי אלאלוף: אנחנו נקיים דיון אתה.
אלי אלאלוף: הערב יש לי פגישה עם מנכ"ל משרד העבודה והרווחה ואני אשכנע אותו להיות שותף לדיון הזה.
אלי אלאלוף: נקיים את הדיון בהקדם האפשרי, עוד במהלך דצמבר.
קארין אלהרר: לכל הפחות צריך להסביר למה זה עוד לא קרה.
אלי אלאלוף: תודה על ההערה המאוד חשובה.
אלי אלאלוף: היום ה-21 בנובמבר 2018, י"ג בכסלו התשע"ט, השעה 9:02 ואני מתכבד לפתוח את ישיבת ועדת העבודה, הרווחה והבריאות.
אלי אלאלוף: יש כאן בקשה שלי לרביזיה.
אלי אלאלוף: אנחנו מבקשים אישור מחברי הכנסת לפתוח את הרביזיה.
אלי אלאלוף: אני רוצה שאין נקודות לרביזיה חוץ מאחת.
אלי אלאלוף: אלה הם תיקוני נוסח.
אלי אלאלוף: את כל השאר אל תנסו להעלות כי אני לא אאפשר.
אלי אלאלוף: היות ומצאתם לנכון להפיץ הרבה שמועות, חבר'ה, מי ששולט ברביזיה, זה מי שמציע אותה ומי שמנהל את הישיבה.
אלי אלאלוף: יש בקשה אחת של משרד האוצר שמצאנו לנכון כי היא מינורית ואם הוא רוצה לנמק, שינמק, אבל חוץ מזה, חבל על הזמן, לא יהיה היום.
אלי אלאלוף: היו הערות נוספות ממרכז המחקר והמידע שמסיבות טכניות לא הגיע לדיון הקודם וביקשו.
אלי אלאלוף: אני כל כך מעריך את העבודה שלכם במרכז המחקר והמידע אבל במקרה זה לא אוכל להעלות את זה כי זה הרבה יותר מורכב מכפי שהסברת לנו בהתחלה.
אלי אלאלוף: לכן, כאשר החוק יעבור, תבואו עם צו ואפשר יהיה לתקן את הדברים הנוספים, מה גם שההצעה שלך לא נופלת בתפקיד של מנהל העובדה.
אלי אלאלוף: , כאן אנחנו הגדרנו את עוזר הבטיחות כ-ת"פ של מנהל העבודה.
אלי אלאלוף: היות וזה מאוד מורכב, אני מבקש לא לקיים דיון אלא נדחה את זה לצו, במידה ונשתכנע או תשתכנעו אתם להעלות זאת מחדש.
שמרית שקד: אדוני, פתחנו את הדיון מחדש.
שמרית שקד: אני מפנה לסעיפים הרלוונטיים שיש בהם תיקונים.
שמרית שקד: סעיף 25א בעמוד 1, הגדרת אתר בנייה.
שמרית שקד: היה שישה מטרים והייתה הצעה של משרד האוצר – שאני מבינה שהייתה מקובלת עליך, אדוני – לשנות לשבעה מטרים.
שמרית שקד: בעמוד 3, סעיף 25ג.
שמרית שקד: קבענו שזה יהיה בין 45 ל-80 שעות אבל לא קבענו מי יחליט אם אלה 45 או 80 שעות.
שמרית שקד: אנחנו מציעים לכתוב "כפי שיורה מפקח עבודה ראשי".
שמרית שקד: בעמוד 4, סעיף 25ה(ב).
שמרית שקד: דיברנו על הפרות הוראות בטיחות שדווח ולא תוקנו.
שמרית שקד: אתם רואים את המשפט המחוק "ולא תוקנו על ידי מנהל העבודה".
שמרית שקד: אנחנו מציעים לומר שמדובר על הפרות הוראות בטיחות שעוזר הבטיחות דיווח לו עליהן ולא תוקנו.
שמרית שקד: כלומר, לא משנה מי בדיוק תיקן אותן.
שמרית שקד: יכול להיות שהוא יטיל על מישהו אחר לתקן אותן.
שמרית שקד: החשוב הוא שהן לא תוקנו.
שמרית שקד: בעמוד 5, סעיף 25ח.
שמרית שקד: הייתה סמכות לשר העבודה והרווחה והשירותים החברתיים להתקין תקנות לגבי הפרק הזה.
שמרית שקד: מכיוון שיש סמכות לשר להתקין תקנות לגבי כל החוק הזה והסמכות שם היא שונה – יש שם איזושהי חובת התייעצות וכולי – לא רצינו ליצור בלבול ולכן השארנו לשר את הסמכות שלו להתקין תקנות וכאן אנחנו מציעים למחוק את הסמכות לעניין הפרק הזה.
שמרית שקד: מבחינה מהותית יש לו סמכות להתקין תקנות.
שמרית שקד: בסעיף 25ט הייתה הפניה לתאריך.
שמרית שקד: התאריך הזה יצא יותר מ-5.5 שנים אבל אנחנו גם לא יודעים בדיוק לומר מתי החוק הזה יעבור ומתי הוא יתקבל.
שמרית שקד: לכן אנחנו מציעים להחזיר למה שהיה בכחול, לחמש שנים מיום תחילתו של חוק ארגון הפיקוח.
שמרית שקד: כך זה היה ולא יישאר התאריך המשוער.
שמרית שקד: עד כאן התיקונים.
אבי ניסנקורן: אני שוב מברך את יושב ראש הוועדה ואת חברי הכנסת שהובילו את החוק הזה.
אבי ניסנקורן: במידה רבה זה חוק היסטורי.
אבי ניסנקורן: סוף סוף יש תפקיד של מישהו שכל תפקידו באתר הוא להיות אחראי על הבטיחות.
אבי ניסנקורן: אני מסכים שהיה יותר זמן, יכול להיות שהיה צריך לשנות את השם של עוזר בטיחות לשם אחר.
אלי אלאלוף: את זה אפשר לעשות בתקנה.
אבי ניסנקורן: במהות אנחנו באמת קובעים כתובת באתר.
אבי ניסנקורן: אני בטוח שזה יחד עם יתר הצעדים להגדלת הבטיחות, יובילו להפחתה דרמטית של מספר הנפגעים.
אבי ניסנקורן: אני באמת מברך את הוועדה.
אבי ניסנקורן: זה באמת יום היסטורי.
אלי אלאלוף: אני רק מזכיר שלקח על עצמו נציג האוצר את הבדיקה האם זה חוק תקציבי או לא והוא הודיע לנו שלאחר בדיקה אין להם טענות בנושא הזה.
אלי אלאלוף: לכן אנחנו יכולים להצביע.
איל בן ראובן: אני מצטרף לדברים.
איל בן ראובן: אני חושב שהיום הזה והיום המאוד קרוב, אני מקווה שנעביר אותו במליאה והחוק הזה יעבור במליאה.
איל בן ראובן: לדעתי יש הסכמה.
אלי אלאלוף: כולל האופוזיציה.
איל בן ראובן: כולל האופוזיציה.
איל בן ראובן: אני חושב שיושב ראש ההסתדרות בהחלט נתן לנו כאן – אני קראתי לזה – כף טרקטור.
איל בן ראובן: אני חושב שזו באמת נקודה מאוד מאוד חשובה.
איל בן ראובן: אני חושב שעוזר הבטיחות הזה, אנחנו – ואני אומר את זה כאן למשרד – נצטרך לתת לו את המשקל הראוי באתר.
איל בן ראובן: לא צריך לכתוב כאן
איל בן ראובן: כרגע איזה צבע כובע הוא יחבוש, אבל זה צריך להיות אדם שכל האתר נותן לו את הכבוד המגיע לו.
איל בן ראובן: הוא האיש שאחראי על הדבר הכי חשוב באתר וזה חיי אדם.
אלי אלאלוף: חיי העובדים.
איל בן ראובן: על חיי העובדים.
איל בן ראובן: זה התפקיד שלו.
איל בן ראובן: אני פונה כאן לכולם.
איל בן ראובן: ראשית, אני רוצה לומר תודה לכל מי שיושב כאן על העבודה המאוד מאוד רצופה.
איל בן ראובן: כל אחד כאן תרם את תרומתו במעלה הדרך והיו לנו ויכוחים.
איל בן ראובן: בעיני זה ארוך מדי.
איל בן ראובן: אתה יודע, זה מסוג הדברים שאתה אומר שאנשים מתים בשטח, איך לוקח לנו שנה להעביר דבר כל כך חשוב.
איל בן ראובן: אבל אלה התהליכים ואנחנו היום ביום של מעבר ואנחנו לא עוצרים כאן.
איל בן ראובן: אנחנו עדיין בתחילת העלייה.
איל בן ראובן: יש עוד רשימת דרישות ויש נושא מנופאים.
איל בן ראובן: יש לנו עוד הרבה עבודה ואנחנו מוכרחים לעבוד בקצב כי כל יום שעובר, נהרגים אנשים בשטח.
איל בן ראובן: כבוד היושב ראש, תודה רבה.
דן סיידה: אני מצטרף לברכות.
דן סיידה: באמת עבודה נהדרת ומתבקשת.
דן סיידה: כל מילה מתאימה כאן.
דן סיידה: אני מאוד מקווה שנמשיך בכל הדברים האלה שנגועים בחוסר בטיחות.
דן סיידה: יישר כוח לכל מי שעסק במלאכה.
מתתיהו רביבי: התאחדות בוני הארץ.
מתתיהו רביבי: אני מבקש לחדד את העיתוי בו מתמנה העוזר.
מתתיהו רביבי: לפי הניסוח כרגע לא ברור שהוא מתמנה משלב שהתכניות מאושרות, משלב העלייה לקרקע.
מתתיהו רביבי: אני חושש שמישהו יחליט שהוא יתמנה רק כאשר למשל מגיעים לגובה.
מתתיהו רביבי: פשוט לחדד את הנקודה הזאת.
אלי אלאלוף: לפני שאתם מדברים אני רוצה לברך אתכם כי כאן הוטלה עליכם אחריות מאוד גדולה, גם להכשיר את עוזרי הבטיחות, גם לשכנע את המערכות השונות לקבל אותם במעמד כפי שצוין.
אלי אלאלוף: זה לא סתם עוד אחד בשטח אלא זה אחד מיוחד.
אלי אלאלוף: תפקידכם, לאור התפקידים השונים שהוטלו עליכם.
אלי אלאלוף: אני באמת מודה לכם על שיתוף הפעולה.
אלי אלאלוף: דעו, הוועדה הזו היא ועדה שאמורה לשרת אתכם ולא להפך.
אלי אלאלוף: כל תיקון וכל דבר שאפשר יהיה לשפר בתקנה אחרי אישור החוק – אנחנו כאן לרשות
אלי אלאלוף: כם כדי לעשות זאת.
סיגל מרד אברג'יל: תודה רבה לאדוני.
סיגל מרד אברג'יל: אני רק אחדד ואומר שהכוונה היא שמרגע התחלת עבודות הבנייה יהיה המינוי.
סיגל מרד אברג'יל: אין כאן שום כוונה לחכות שתיבנה קומה, שיגיעו לגובה.
אלי אלאלוף: מי בעד התיקונים כפי שהוקראו על ידי היועצת המשפטית?
אלי אלאלוף: הרביזיה ירדה והחוק מאושר לקריאה שנייה ושלישית.
אלי אלאלוף: היום 13 בנובמבר 2018, ה' בכסלו תשע"ט, השעה 9:05.
אלי אלאלוף: מי שבא מהדרום – חזק ואמץ.
אלי אלאלוף: ככה אשתי שלחה אותי לפה.
אלי אלאלוף: אנחנו מאחלים לתושבים לחברים, אחים שלנו בדרום, שישמרו על עצמם ויישמעו להוראות פיקוד העורף וצה"ל.
אלי אלאלוף: הצעת חוק ארגון הפיקוח על העבודה (תיקון מס' 11 – הוראת שעה) זה הוראת שעה לחמש שנים פלוס שנתיים.
אלי אלאלוף: יש פה צוות שעבד על הנושא הזה כמעט מתחילת הקדנציה: חברי איל בן ראובן, עבד אל חכים חאג' יחיא ואנוכי הקמנו צוות וזה החוק השני שהצלחנו להעביר.
אלי אלאלוף: החוק הראשון היה, אם אתם זוכרים, סגירת אתרי בנייה שבהם היו פגיעות בנפש ופגיעות קשות בעובדים.
אלי אלאלוף: אני חייב להגיד שאנחנו שמחים על כל מי שהצטרף בזמן האחרון לאיום על שביתה כללית במשק שזה כלי שלא ניתן לחברי הכנסת, אלא ניתן להסתדרות ואני שמח שהיא השתמשה בזה.
אלי אלאלוף: אבל יותר חשוב שהמשרדים הממשלתיים ייקחו על עצמם את האחריות הנדרשת ושיחייבו אותם לעבודה משותפת.
אלי אלאלוף: ההתמודדות בנגע הנורא הזה של האסונות באתרי בנייה לא יכול להסתדר במעשה ובמהלך של גוף זה או אחר.
אלי אלאלוף: כולנו חייבים להיות משולבים כדי להתמודד.
אלי אלאלוף: אין שום סיבה שזה יימשך.
אלי אלאלוף: אנחנו יכולים לפעמים להגיד שזה קצת יורד, אבל כל נפש שאנחנו מאבדים בתחום הבנייה הוא רק כאב אחד גדול כי תמיד אפשר היה להימנע מהאסון הזה.
אלי אלאלוף: אומרים לי שיושב-ראש ההסתדרות יהיה פה איתנו.
אלי אלאלוף: נגיד לו ברוך הבא ונשמח לשמוע.
אלי אלאלוף: אנחנו קיבלנו אתמול את ההסכם שיש בין שר העבודה, שר האוצר והיושב-ראש.
אלי אלאלוף: אנחנו נתחיל לעבוד ונראה מה מחייב חקיקה ומה מחייב הסדרים כאלה ואחרים.
אלי אלאלוף: אני רק רוצה להזכיר שהמשרד המוביל בעניין הזה הוא חד-משמעית משרד העבודה.
אלי אלאלוף: עליו לקחת את האחריות הכוללת.
אלי אלאלוף: אני יודע שיש משחקים פוליטיים.
אלי אלאלוף: אני לא רוצה להיות מעורב בזה.
אלי אלאלוף: אני חושב שהנושא הזה מחייב גישה ממלכתית – המושג הזה שנמחק מהז'רגון הפוליטי שלנו – הגיע הזמן שנשתדל להחזיר אותו, בוודאי בתחום הזה.
אלי אלאלוף: משרד העבודה, משרד השיכון והבינוי באמצעות רשם הקבלנים, ודאי החשב הכללי באוצר שגם מפתח קשרים אדירים עם עולם הקבלנים, הקבלנים עצמם - כולם צריכים להתלכד כדי להתמודד עם הבעיה הקשה הזאת כדי שנרד בצורה חד משמעית במספרים שיכאבו פחות.
אלי אלאלוף: אני שמח לפתוח את זה.
אלי אלאלוף: יש פה הצעת חוק שהיא כמעט סגורה.
אלי אלאלוף: יש עוד כמה נקודות שהיועצת המשפטית תציין אותן בקריאה וננסה לסגור את זה עוד היום.
אלי אלאלוף: שלום לחבר הכנסת דני סיידה.
אלי אלאלוף: חבר כנסת איל בן ראובן, בבקשה.
איל בן ראובן: א', אי אפשר להתעלם ממה שקורה בדרום.
איל בן ראובן: לבנו איתכם וכמובן עם צה"ל.